Document ID: /roh_data/filtered/fineweb-2-filterrobots_roh.jsonl.gz/46014

Blers gieus da video - dapli particularitads dal cumportament
- Sonda, 10.9.2016, 14:17
Uffants che passentan bler temp cun gieus da video mussan en media dapli particularitads dal cumportament ed han pli grondas difficultads cun ils uffants da la medema vegliadetgna.
A questa conclusiun vegnan perscrutaders spagnols en la revista Annals of Neurology. Spezialmain ferm saja l'effect tar uffants che giogan passa nov uras l'emna gieus da videos. Ils resultats laschan però avart tge ch'è motiv e tge ch'è effect.
Ils scienziads han perscrutà bunamain 2'500 uffants en la vegliadetgna da set fin 11 onns. Ils scienziads han dumandà quantas uras che lur uffants passentian cun gieus da video. Plinavant han els da resposta a dumondas davart il cumportament dals uffants. Tge gieus da vido ch'ils uffants giogan n'han ils scienziads betg resguardà.
RR novitads 10:00